
MINISTER MADURO TABATA PRESENTE NA E EVENTO 
'BAN TOPA' DI ARUBAHUIS PA DUNA UN DISCURSO DI 


MOTIVACION NA STUDIANTENAN 
Keda semper cu Aruba den boso mente, curason y futuro 


biahe di 
recientemente 


Durante su 
trabou 
na Hulanda, Minister 
Maduro di Finansa y 
Cultura a topa cu un grupo 
di studiante  Arubiano 
den e 'Ban Topa' organisa 
pa Arubahuis na Haagse 
Hogeschool. Un encuentro 
cu a wordo lidera pa 
directora di Arubahuis 
sra. Joslin Croes cu a 
conta cu presencia di 


Minister Plenipotenciario 
sr. Ady Thijsen, 
Ministernan Glenbert 
Croes y Xiomara Maduro, 
directornan di Utilities y 
RDA, y directora di DRH. 
E meta di e encuentro 
tabata pa scucha opinion 
y  preocupacionnan di 
e hoben  studiantenan 
pa asina Arubahuis por 
formula maneho pa por 
brinda e sosten necesario 


na e studiantenan 
Arubiano leu fo'i cas. 


Pa Minister Maduro e 
tabata un placer pa por 
comparti un rato cu nos 
hobennan cu ta studiando 
na Hulanda y pa scucha 
nan preocupacion y nan 
sugerencianan. Minister 
Maduro a haci uzo di e 
ocasion pa asina brinda 
un discurso di motivacion 
den cual e mandatario a 
recorda tur hoben cu bida 
ta prepara bo semper y ta 
duna bo pruebanan cu ta 
forma bo caracter y ta yuda 
bo haya e habilidadnan 
necesario pa bo cumpli 
cu bo metanan. "Tur 
locual ta wordo haci di 
bon curason, ta logra. Den 
cada cos malo cu pasa, tin 
un les positivo, nos mester 
tin wowo pa mira esey. 
Kere den bo mes," tabata 
algun conseho cu Minister 
Maduro a comparti cu e 
hobennan presente. Na 
final e mandatario a pidi 
cada studiante pa semper 
hiba Aruba den nan mente 
y curason, y pa un dia 
bin bek pa yuda den e 
desaroyo di nos Pais. 


Minister Maduro ta 
gradici Arubahuis pa 
e oportunidad aki pa 
comparti y motiva nos 
hobennan. Ta hopi 


PUEBLO A HANA SU 
A DEN BEK 


Pa kualkier informacion 
solodipuebloagmailcom 

importante pa keda den 
contacto cu nos hoben 
studiantenan, pa brinda 
nan atencion, oido, guia 
y motivacion den e fase 
importante aki di nan bida, 
na unda nan ta prepara 


nan mes pa nan futuro. 
Minister Maduro ta desea 
tur hoben studiante hopi 
exito cu nan estudio y ta 
desea pa Aruba por keda 
forma parti semper di nan 
pensamento y nan futuro. 

MINISTER ENDY CROES A HIBA PALABRA NA 
APERTURA DI E SIMAN DI CURSO DI SINDICATO TOPA 


ORANJESTAD: Dialuna 


mainta, a tuma luga 
apertura di e siman di 
curso pa e miembronan 
di sindicato Trahadornan 
Organisa di Sector 
Publico di Aruba (TOPA). 
E curso ta titula: ‘Ciclo di 
Formacion Sindical. 


E curso tin duracion di 
un siman y ta facilita pa 


E aña aki Ministerio di 
Cultura conhuntamente 
cu Comision Celebracion 
Dianan Nacional a 
organisa varios 
competencia escolar 
enconexion cu Celebracion 
di Dia di Himno y Bandera 
2024. Esaki a resulta un 
exito cu participacion di 
un cantidad di alumno di 
varios scol. 


SOLODIPUEBLO@CGMAIL. COM 
CEL. 585 9500 


Sr. Juan Diego Gomez 
Vasquez, kende ta experto 
sindical y representante di 
PSI na Colombia. 


Minister Endy Croes 
tabata presente y a hiba 
palabra, unda el a desea e 
participantenan hopi exito 
y cu nan siña hopi di e 
curso aki. 

“Esindicalistanantaforma 


un parti 

fuerte di nos comunidad y 
mi ta sigur cu e herment- y 
consehonan nobo lo ta un 
estimulo pa engrandece 
boso conocemento ora 
di negocia y pa esaki por 
sosode den e miho forma 
posibel”, 


Minister Endy Croes a 
expresa. Hopi Exito! 


Minister di Cultura Xiomara Maduro: 


GANADONAN DI COMPETENCIA ESCOLAR DI FOTOGRAFIA 
DIA DI HIMNO Y BANDERA 2024 A damn NAN PREMIO 


Recientemente Comision 
Celebracion Dianan 
Nacional a entrega premio 
na e ganadonan. Den e 
competencia di fotografia 
pa muchanan di scol 
basico, e ganado a resulta 
e hoben Hayzey Arends di 
klas 4b di Colegio Conrado 
Coronel. E potret ganado 
a wordo describi como lo 
siguiente: 

“Mi Aruba stima, ki 
orguyoso mi ta di tin bo 
como mi hogar. Cu orguyo 
mi ta comparti mi cas cu 
hopi bishitante, cu kier 
bin admira bo beyesa 
sin igual. Nos beachnan 
precioso y nos hendenan 
caluroso ta haci cu Aruba 
ta keda e Isla mas gusta 
y bishita. Na mi Isla e 
subida y bahada di solo ta 


algo fenomenal”. 


E ganado den scol 
preparatorio a resulta e 
hoben Emmanuel Garcia 
di Scol  Preparatorio 
Cayena. E potret ganado 
a wordo describi como lo 
siguiente: 

“Mi ta sintimi orguyoso 
di e bunitesa di nos lama 
color blau scur bunita , cu 
ta rondona nos isla. Danki 
na e lama bunita aki nos 
tin hopi turista cu ta bin 
di afo pa disfruta di nos 
dushi isla. Mi Aruba stima 
mi ta orguyoso di bisa 
Arubiano mi ta”. 


Ademas cu e muchanan 
ganado a ricibi nan 
premio, nan klas tambe ta 
ricibi un premio. Minister 


Xiomara Madurota felicita 


e ganadonan y ta gradici 
un biaha mas tur scol y 
muchanan pa a participa 
den e competencianan. 
Masha danki na e docente 
y mayornan pa motiva 


y brinda ayudo na nos 
muchanan, pa asina nan 
balora y aprecia mas 
Nos Dia Nacional, Dia 
di Himno y Bandera y 
asina sigui sinti nan mes 
orguyoso di ta Arubiano. 

MINISTER MADURO TABATA PRESENTE NA E 
PREMIER DI SINAMI STIMABO 2 - PORDON 


Den un Cas di Cultura 
completamente yen, 
Minister Xiomara Maduro 
di Cultura tabata presente 
pa e premier di e pelicula 
Siñami Stimabo parti 2 
Pordon. 


Produci pa Marilyn 
Richardson, e pelicula 
aki ta conta e storia di 
diferente famianan cu ta 
pasa den dificultadnan den 
nan bida y con nan a haya 


CHAUFFEUR DI PICK-UP NO A REGULA SU VELOCIDAD NI A MANTENE 
DISTANCIA Y A BAY DAL TRAS DI AUTO NA TANKI LEENDERT 


Diamars merdia a drenta 
informe di un accidente cu 


e caminda di sanacion 
atraves di pordon. 


Minister Maduro ta duna 
un palabra di felicitacion 
na Marilyn Richardson 
y tambe henter e elenco 
di Siñami Stimabo parti 
2 Pordon pa e tremendo 
pelicula aki y ta invita 
pueblo di Aruba pa bay 
sostene e pelicula aki cu 
desde 25 di april ta na 
cinema. 


hende herida dilanti Kiko 
Riko na Tanki Leendert, 


mesora a dirigi tanto polis 
como ambulans na e sitio. 
Na yegada di e patruya a 
bin compronde cu aki ta 
trata di un accidente unda 
cu e chauffeur di pick-up 
no a regula su velocidad ni 
a mantene distancia a bay 
dal tras di e Toyota Tercel 
su dilanti. 


Debi na e fuerte impacto 
e chauffeur di e pick-up 
a drenta den shock. Na 
yegada di e ambulans nan 
a atende e victima y su 
situacion a bira stabiel. 

Minister Endy Croes: 


DEN PLENO PREPARACION PA CARIBBEAN TAEKWONDO OPEN 
ARUBA 2024 CU LO TUMA LUGA DEN E LUNA DI JUNI PROXIMO 


ORANJESTAD: 
Recientemente, Minister 
di Enseñansa y Deporte 
Endy Croes a reuni cu 
presidente di Stichting 
Tiger Taekwondo Academy 
Sr. Teofilo Rodriguez y 
Sra. Monica Pimentel, 
en conexion cu un 
campeonato internacional 
di taekwondo cu lo tuma 
luga na Aruba. Caribbean 
Taekwondo Open Aruba 
2024 lo tuma luga dia 10 
pa 15 di juni proximo y 
lo conta cu presencia di 
atleta di diferente pais 


entre otro, Colombia, 
Curacao, Brazil, Puerto 
Rico, Ecuador, Spafia, 


Republica Dominicana y 


Aruba. Ademas di trece 
varios atleta internacional, 
lo trece referee di diferente 
pais. Alabes lo probecha 
e oportunidad aki pa 
brinda nos refereenan 
local un tayer pa nan sigui 
desaroya nan mes. 


Minister Endy Croes 
ta  gradici Stichting 
Sportsubsidie Aruba 


(SSA) y Fundacion Lotto 
pa Deporte (FLpD) cu a 
duna sosten pa realisa e 
campeonato aki. Alabes, 
Minister Endy Croes ta 
desea Sr. Teo hopi exito 
cu e gran campeonato 
internacional aki cu lo 
tuma luga den e luna di 
juni proximo. 


DETENCION A CAY NA ABATOIR, CRIADOR DI 
BESTIA A HIBA UN CABRITO Y A RECONOSE 5 
OTRO CABRITO HORTA DI DJE 


Diamars mainta a drenta 
informe di cu criador di 
bestia a hiba un cabrito 
abatoir y a reconose 5 
otro cabrito horta di dje, 
mesora a dirigi un patruya 
na e sitio. Na yegada di e 
patruya e criador di bestia 
a bisa y a mustra polis e 
potret di 5 cabrito cu tabata 
di dje y cu a ser horta 3 dia 


prome. Esun cu a trese e 
cabritonan tabata eynan 
tambe y e patruya a yama 
recherche. Na yegada di 
recherche a duna ordo pa 
detene esun cu a trese e 
cabritonan. Ela bisa di a 
cumpra e cabritonan pa 
500 Florin for di un otro 
criador. Pero ela bisa un 
trahado di abatoir cu ela 

for di e cunuco na Vader 
Piet. 


trese e cabritonan como 
fabor pa un otro criado 
di bestia. Polis a detene y 


hib'e warda di polis pa mas 
investigacion mientras lo 
percura p hiba e 5 cabriton 

Durante su bishita na Conseho di Minister: 
EXECUTIVE DIRECTOR DI IMF SR. PAUL HILBERS 
CU PALABRA DI ELOGIO PA E RECUPERACION 
FINANCIERO Y ECONOMICO DI ARUBA 


Diamars mainta Conseho 
di Minister a ricibi bishita 
di Executive Director 
di IMF sr. Paul Hilbers 
kende tabata tin palabra 
di elogio pa e manera 
impresionante cu Aruba 
a bin ta recupera di e 
pandemia di COVID-19. 


Sr. Hilbers ta forma parti 
di e board di IMF y a 
indica cu Aruba ta goza di 
un bon reputacion cerca 
IMF. Aruba su economia | 
ta bayendo bon, finansa 
publico ta wordo maneha 
basa riba surplus, e debe 
di Aruba ta bahando, 
tin stabilidad monetario 
y financiero, e sistema | 
financiero ta integro y 
Aruba ta trahando caba 
pa por mitiga efectonan 
di cambio climatico. Ta pa e turista cu ta scohe Esaki sigur ta bon Maduro di Finansa keda treci pa e Executive 
puntonan hopi positivo pa e stabilidad cu Aruba noticia pa Aruba y ta kier gradici y felicita su Director di IMF. Nos por 
cu ta wordo mira pa ta ofrece como destino e resultado di trabou ekipo financiero, colega ta orguyoso di locual nos 


wowo di inversionistanan turistico. duro y serio cu a wordo Ministernan, Parlamento tur como comunidad ta 
internacional y tambe haci pa nos hendenan y Aruba henter pa e logrando na bienestar di 
di Aruba. Minister mensahe positivo akicuta nos Pais. 


L 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, Si BO TA DESEA DI 
HACI E PAGO DI ABONEMENT ONLINE, 
ETA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 
BANco: RBC 


NUMBER DI CUENTA: 77000001001 5244 


Dt ANTEMANO, 
MASHA DANKI. 


SoLo DI PUEBLO ~ 

AUTO HORTA 9'OR DI MAINTA A SER HAYA 
MERDIA NA UN CAS CONOSI PA POLIS! 


Diamars mainta a drenta 
informe cu alrededor di 
gor di mainta 3 hoben 
a horta un auto for di un 
garage di mecanico na Pos 
Chikito y pa alrededor di 


merdia un familiar di e 
doño di auto a pasa wak 
e auto para dilanti un 
conosido cas na Shiribana 
y mesora a avisa polis. E 
prome patruya cu a yega 


a topa algun hoben cu a 
bisa cu e auto ta di nan 
pero e doño di e auto 
mes tambe ta eynan ora 
cu e oficial di joyriding 
a yega eynan hunto cu e 
investigadornan technico 
y forensyco e hobennan a 
somenta polis a confisca 
e vehiculo pa mas 
investigacion. 


SOLODIPUEBLO@GMAIL. COM 

ORANJESTAD - 
Diaranson mainta 15 
di mei, Prome Minister 
Evelyn Wever-Croes a 
haci un recorido riba e 
tereno di RDA (Refineria 
di Aruba) pa mira asina 
diferente aspectonan di e 
refineria y proyectonan cu 
ta wordo planifica door di 
DOW. 


Un di e proyectonan ta 
un caretera cu a wordo 
proyecta ya un par di afia 
pasa. E caretera lo pasa 
a traves di e tereno di e 
refineria y yega na e area 
di Colony, Baby Beach 


CAMBIA PERSPECTIVA 


Prome Minister Evelyn Wever-Croes: 


PROME MINISTER A HACI UN RECORIDO RIBA E 
TERENO DI REFINERIA DI ARUBA 


y Rodgers Beach y na 
Secrets Hotel mas lihe. 
Prome Minister diaranson 
mainta a haci un ‘site visit” 
pa asina haya splicacion 
amplio di e Proyecto aki. 


E mandatario a remarca 
cu tawata un mainta 
cu hopi informacion 
interesante. Por a mira 
tur e posibilidadnan y 
lo sigui traha y studia e 
proyecto aki y mira si tin 
necesidad di un caretera 
asina pa conecta e centro 
di San Nicolas mas lihe 
y mas efectivamente cu 
e area turistico cu ta den 

us 


desaroyo aworaki. 


“Mi por bisa cu ta 
momentonan di 
melancolia ora pasa door 
di e refineria y wak con 


TOCANTE OBESIDAD: 


BO PESO 


k O EF ADE UN 


- E in AAA A emm a e 


esaki a decai. Pero tambe 
esey ta mustra e historia di 
nos pais y awor nos mester 
concentra riba e futuro 
di Aruba. Mi ta gradici 


tur e profesionalnan pa 
nan tempo y pa tur e 
informacion cu nan a trece 
padilanti awe mainta”, 
Prome Minister a expresa. 

MINISTER ENDY CROES A RICIBI E CONSEHO 
FINAL DI E COMISION CU A TRATA E STRUCTURA DI 
SALARIO DI E DOCENTENAN 


ORANJESTAD: Siman 
pasa, Minister Endy 
Croes a atende reunion cu 
Comision di Restruccion 
Salarial di e Maestronan. 
Manera ta conoci, e 
comision aki a ser estableci 
na inicio di october 2023 a 
traves di un Ministeriële 
Beschikking (MB). E 
comision ta  consisti 
di un representante di 
Ministerio di Enseñansa 
y Deporte y abogado Sr. 
Milko  Baiz, directora 
di Departamento di 
Enseñansa Aruba 


(DEA) Sra. Anne Marie 
Proveyer, director 
di Dienst Uitvoering 
Onderwijssubsidies 
(DUOS) Hervé Ruiz, 
presidente di SIMAR 
Sra. Angelique Quijada 
y register accountant 
Sr. Franklin de Kort. 
Durante e encuentro cu 
e comision aki a trata 
posibel modelonan y 
structura moderno di 
salario pa e docentenan y 
otro temanan importante 
riba e veld di enseñansa. E 
mandatario di Enseñansa 


a indica cu el a ricibi e 
conseho final firma cu 
ta conta cu sosten di 
tur cinco (5) miembro 
di e comision esta, 
SIMAR, Departamento 
di Enseñansa, abogado, 
DUOS y register 
accountant. Minister 
Endy Croes a enfatisa 
cu manera a atende cu 
indexering asina e ta desea 
di atende cu cuestion 
aki. E mandatario di 
Enseñansa ta cauteloso y 
no a bay den detaye di e 
conseho cu el a ricibi. E 
conseho tin un proceso 
pa cana, e siguiente paso 
ta pa pidi conseho di 
Departamento Recurso 
Humano (DRH). Minister 
Endy Croes a indica cu 
mester busca espacio 
financiero y despues lo 
presenta esaki na Conseho 
di Minister. “Ohala cu dia 
trata e Presupuesto di Pais 
Aruba pa aña 2025 na luna 


di december proximo, por 
tin algo concreto y tin un 
espacio adicional banda 
di 11.7% di indexering cu 
e docentenan a ricibi”, 


Minister Endy Croes 
a expresa. Banda di 
esaki, Departamento 
di Ensefiansa tin un 
comision cu ta trahando 
riba e “richtlijnen” nobo 
pa enseñansa den su 
totalidad. Un ehempel ta e 
deseo ta pa baha e cantidad 
di mucha den klas di 28 
pa muy probablemente 24 
mucha den klas. Minister 


Endy Croes a indica cu pa 
luna di juni of juli proximo 
e lo ricibi e conseho final 
di e “richtlijnen” nobo 
cu lo regla diferente 
aspecto den enseñansa na 
beneficio di e docentenan. 
Minister Endy Croes a 
subraya un bes mas cu e ta 
aprecia e gran trabou cu e 
docentenan ta haci den nos 
comunidad. Pa conclui, 
minister di Enseñansa a 
indica cu e ta trahando 
duro pa mehora diferente 
aspecto den enseñansa. 


ARUBA BANK A ORGANISA UN “WELLNESS EVENT” 


PA SU EMPLEADONAN 
Despues di e exitoso conferencia di FADA “Mind Matters” 


Oranjestad, mei 15, 2024 — 
Aruba Bank ta comparti su 
“Wellness Event” organisa pa su 
empleadonan cu a tuma lugar 


recientemente, 
exitoso conferencia di 


despues di e 
“Mind 
Matters” organisa pa FADA. E 


Marcelino 


como e 


evento aki, organisadurante cu 
e luna di Salud Mental, 
tabata tin como meta pa 
reforsa e importancia di 
bienestar di empleadonan 
den e organisacion. 


Mauricio, un 
orador distingui conoci pa ta 
su charlanan motivacional, 
a forma parti di e evento 
invitado 
compartiendo un evento di bida 
profundamente personal cu e 
audiencia. E evento a presencia 
un participacion notabel for di 
empleadonan di Aruba Bank, 


E departamento di 
“Human Resources” 
expresa 
gratitud sincero na 
tur empleadonan cu 
a asisti na e evento, 
reconociendo 
dedicacion pa prioritisa salud 
mental y nan bienestar en 
general. E evento aki ta enfatisa 
mas 


especial, 


ainda 


discusionnan 
positivo, 
preguntanan alcaso, 
y interaccion durante 
henter e evento. 


su 


nan 


e compromiso 


fundamental di 

reafirmando su 
iniciativanan di 

empleadonan. 


firme di Aruba Bank su pilar 


“We Care”, 
sosten pa 
bienestar di 

Mientras oposicion y coalicion ta morto na soño 
PLATAFORMA PAIS TA LANSA PROPOSICION PA UN 
LEY DI BENEFICIO ECONOMICO LABORAL (BEL) 


“Si nos a acepta tur tipo 
di medida pa enrikece 
caha di gobierno , e ora 
ta momento, pa despues 
di 40 afa cu nos ta gaba 
cu nos turismo y nos 
economia ta bay asina 
bon, pa e empleado y e 
pueblo trahador cuminsa 
haya e beneficionan di e 
ganashi”. Esaki ta e forma 
cu Otmar Oduber di 
Plataforma Pais ta lansa 
e proposicion pa un ley 
di Beneficio Economico 
Laboral (BEL). 

Si gobierno di Aruba 
por introduci tur tipo di 


ACCIDENTE CU HENDE HERIDA 


medidanan contra pueblo, 
medidanan cu ta saca 
placa for di e comerciante 
directo, hinke den caha 
do gobierno y ningun 
hende sa na kico e placa 
aki ta bay, e ora mester 
por percura pa e trahador 
tambe por benifecia di e 
“boom” economico cu nos 
Pais ta gozando di dje. 
Aña pasa pa menciona un 
ehempel, a saca 80 miyon 
Florin adicional for di 
turismo, a bay den caha di 
gobierno y ningun hende 
un sa unda e placa aki a 
bay, pero awe no tin placa 


pa drecha RWZI. Mientras 
esaki ta pasa, ningun 
di e 21 miembronan di 
Parlamento ta cuestiona 
esaki, nan no ta puntra 
unda e placa aki a bay. 
Plataforma Pais ta mira 
esaki y ta bisa cu a yega 
momento pa bin cu un 
Beneficio Economico 
Labora (BEL), pa medio 
di cual e pueblo trahador 
ta bay haya un beneficio 
directo di e economia 
creciente y exitoso cu Pais 
Aruba tin. 

E ley ta bisa cu un 
percentage di e ganashi 
di e empresa ta bay pa e 
trahador cu aña aden, aña 
afor ta yuda e empresa 
crea e ganashi aki. Por 
ehempel, si  banconan 
por demostra cu nan a 
gana 40, 50 miyon den un 
aña, un percentage di e 
ganashi aki mester bay pa 
e trahadornan di e banco. 
E percentage aki no lo bira 
un peso adicional pa e 
comerciante, pues lo haci 
cu e percentage aki cu ta 
wordo duna na e trahador 
bira deducibel 100% di e 
winstbelasting di e doño 


NA E CRUSADA DI SHABA PA 


BAY BU 


B 


ALI 


Dialuna atardi a drenta 
informe di un accidente 
cu hende herida na e 
crusada di Shaba, mesora 
a dirigi tanto polis como 
ambulans na e sitio. N 
yegada di e patruya a bin 
compronde cu aki ta trata 
di un accidente unda cu 
e dama chauffeur di e 
Mitsubishi Outlander cu 


di trabou. 
E suma aki no lo conta 
como un aumento di 


salario, sino como un 
beneficio naetrahador, por 
lo tanto no lo tin gastonan 
adicional pa e doño di 
trabou ni pa e trahador. 
Osea no lo tin gastonan 
adicional manera entre 
otro contribucion na AZV, 
SVB, loonbelasting etc etc. 
Meta di e ley ta pa e 
trahador tin mas placa den 
su cartera, pa e trahador 
haya un percentage di 
e ganashi cu el a yuda 
contribui na dje. Di e 
forma aki e trahador lo 
por tin un miho entrada y 
indirectamente goza di un 
aumento den su entrada. 

Gobierno di su banda lo 


tabata bini di pabao no 
a duna preferencia na 
e Mitsubishi Attrage cu 
tabata bini di nort. 


E impacto tabata fuerte te 


genera su fondo door di e 
mesun ley aki, pasobra e 
personanan ta bay cumpra 
bek den comunidad. 
Esaki ta significa cu mas 
producto lo drenta Aruba, 
lo bay tin mas circulacion 
den nos economia, mas 
placa lo draai, pero e 
biaha aki e lo draai bou di 
e pueblo trahador. 

E propuesta aki ta bin 
banda di loke ya caba 
e plataforma a bin ta 
mencionando di reduci 
gastonan di gobierno. 


E plataforma lo ta 
mandando un carta pa 
gobierno y parlamento 
caminda kier habri 
un discusion riba e 
posibilidad di e ley di BEL. 


cu e airbagnan a deploy 
dal e 2 damanan den e 
Attrage na yegada di e 
ambulans nan a atende e 
victimanan y a transporta 
nan pa hospital. 

Otmar Oduber 


PARLAMENTO NO TA HACI SU TRABOU COMO 
REPRESENTANTE DI PUEBLO 


Un di e criticanan grandi 
cu Otmar Oduber di 
Plataforma Pais tin, ta cu 
no ta sinti cu Parlamento 
ta haci e trabou di 
representante di pueblo. 

Recientemente 
Parlamento no tabatin e 
cohon patumaun decision 
riba e ley di matrimonio 
di mesun sexo y a opta 
pa laga esaki den man 
di huesnan, cu lo mester 
bin sinta awo riba e stul 
di parlamentarionan y 


gobernantenan. Pero no 
ta solamente esey, por 
mira e mesun situacion 
pa loke ta problemanan 
manera por ehempel esun 
di RWZI y 31 edificio 
bandona di gobierno, cual 
por cierto Otmar a laga 
un ley completamente cla 
atras 5 aña pasa. 

“Bo no ta mira ni 
oposicion ni esnan cu ta 
sostene gobierno ta carga 
un responsabilidad pa 
comunidad di Aruba”, 


Oduber ta opina. Ningun 
miembro di Parlamento 
ta bin cu proposicion, 
ta critica so por scucha, 
un ta critica otro. 
Mientras tanto, si mira 
e presupuesto cu tin pa 
Parlamento, e ta puntra 
su mes si tin mester di 
21 parlamentario pa un 
comunidad asina chikito 
manera esun di nos isla. 
“E mesun trabou no por 
wordo haci 15 miembro, 
por ehempel? Ban hiba e 
discusionnan necesario 
awo, prome cu eleccion 
otro aña”. 

Otmar ta puntra su mes, 
diconeparlamentarionan, 
cu tin e trabou di controla 
gobierno no ta haci esaki. 


Esaki posiblemente 
pasobra hopi biaha esnan 
cu ta bay den Parlamento 
ta pasobra nan no por 
a bira minister y no tin 
mag di tin un voz, y e tiki 
biahanan cu tabatin un 


voz, tabatin consecuencia 
pa nan, manera pasado a 
demostra. 

Continuando, Oduber 
ta bisa cu Aruba por 
wordo maneha y guia 
cu 15 parlamentario y 
5 minister. “Si bo tin 
5 minister cu ta traha 
manera Otmar Oduber 
a traha, keremi nos ta 
produci 15 biaha mas di 
loke nos ta produciendo 
na e momentonan aki y 
cu nos a produci den otro 
momentonan. Bo mester 
tin boluntad y amor pa e 
comunidad aki”. 
Lamentablemente te 
dia di awe e Plataforma 
no a haya respuesta di 
gobierno riba e carta 
manda varios luna atras 
pa bin cu un Dialogo 
Nacional riba reduccion 
substancial di gastonan 
cu lo mester atende 
diferente situacionnan y 
proposicionnan presenta 
na beneficio di Aruba y 


nos comunidad, esaki 
prome cu eleccion. 

E topico principal di e 
Dialogo Nacional tabata 
reduccion di gastonan 
di gobierno cu 12% di un 
presupuesto di un poco 
mas di 1 biyon Florin. 
Es decir, reduccion di 
gastonan di gobierno 
di mas cu 100 miyon 
Florin, cual segun Otmar 
Oduber ta posible si tin 
e cohon y determinacion 
di aleha politica for di e 
decisionnan cu no mester 
ta den e ramo politico. 
Tampoco por  scucha 
ningundie21miembronan 
di Parlamento haci algun 
pregunta riba e topiconan 
ariba menciona, pero aki 
un aña lo tin eleccion, 
unda nan tur, of por lo 
menos mayoria di nan, lo 
ta buscando voto di pueblo 
sin cu berdaderamente 
nan a mustra nan 
responsabilidad pa cu nos 
comunidad. 


DAMA BUSKA A SER ENCONTRA DEN SANTANA 


Diamars mainta a drenta 


informe di un dama perdi 
y no sa unda e ta, mesora a 
activa diferente patruya y 
unidadnan pa yuda den e 
buskeda aki. 

Despues di un rato a haya 


sa cu e dama lo ta den e 
parke di Santana Central 
na Sabana Basora, mesora 
a dirigi patruyanan 
y unidadnan eynan y 
afortunadamente a logra 
localis'e 


CENTRAL NA SABANA BASORA 

Despues di e reunion 
publico cu a trata e ley 
di Matrimonio Mesun 
Sexo riba diaranson 8 
di Mei 2024, diferente 
Parlamentarionan a 
expresa nan mes den 
prensa con e reunion 
publico a bay. E iniciador 
di e ley, sr. Miguel 
Mansur, a sali bon rabia y 
decepciona pa motibo di 
e resultado di e votacion. 
Por bisa cu tur seguridad 
cu Mansur no a spera cu 
e ley lo a bay conoce tanto 
resistencia. 


Miguel Mansur ta divulga 
su pacto scondi cu AVP 

Despues di wak Arthur 
Dowers vota contra e 
ley y e reunion a caba, 
Mansur a sali pafo den 
un rueda di prensa pa 
elimina  sr.Dowers di 
su lista di amigonan y 
posibel futuro colega 
minister. Mansur no ta 
kere den democracia y 
tampoco den e libertad 


Parlamentario Marco Berlis (MEP): 


MIGUEL MANSUR SU PACTO SCONDI CU 
AVP A KEDA EXPONI 


di e voto sagrado di 
cada parlamentario, 
cual ta hancra den nos 
constitucion. Di un forma 
dictatorial y arogante 
Mansur a expresa su mes 
contra Arthur Dowers y 
a declara cu si e mester 
drenta den gobierno den 
e siguiente eleccion hunto 
cu AVP, e no kier wak 
ni ta aproba pa Dowers 
bira minister den nan 
coalicion. El a bisa esaki 
cu un tono menasante 
y di un forma concreto. 
Di e forma ey tur hende 
por a saca som cu AVP 
y Accion 21 tin un pacto 
di matrimonio scondi cu 
otro di basta tempo caba. 
Mester bisa cu sigur 
Marisol di MAS tambe 
ta den touw, mirando 
cu despues di eleccion 
2021 Mansur y Marisol a 
sinta hunto pa forma un 
posibel gobierno. 


Mansur a nenga di duna 
un declaracion contra e 


corupcion di AVP 

Loke a asombra pueblo 
ta cu Mansur no a critica 
Mike Eman pa su vota 
contra e ley. E ta splica 
tambe pakico Miguel 
Mansur, cu ta pretende 
di ta integro y trahando 


pa pueblo, hamas a 
critica e dos casonan di 
corupcion  bergonzoso 


den AVP. Miguel Mansur 
ta brasando y aprobando 
e politica di AVP cu 
ta celebra corupcion, 
cual ya tin un minister 
sintando den KIA y otro 
condena caba den corte 
di prome instancia. 
Mansur kier mantene su 
lasonan cu Mike Eman 
fuerte pa tene e scenario 
habri pa forma hunto 
un posibel gobernacion. 
Miguel Mansur, awo e 
satelite oficial di AVP a 
divulga su motibo real 
pakico e kier inventa 
storianan riba gobierno 
actual: “E ta parti di e 
coalicion di corupcion 


POLIS A BAY TANKI LEENDERT 
PA UN DESTRUCCION 


Diamars mainta a drenta informe di un 
caso di destruccion, mesora a dirigi un 
patruya na e sitio. 
Na yegada di e patruya a bin compronde 


recherche. 


cu desconocidonan a comete destruccion 
door di kibra e porta di cura. Polis a 
tuma e keho y a keda di pasa esaki pa 


den oposicion.” 


Hipocresia den dia cla di 
Miguel Mansur 

Mansurcusupuestamente 
ta gritando contra tur 
partido tradicional, 
ta duna un motibo 
mas pakico hamas por 
confia y kere den dje! E 
insinceridad di Mansur a 
yega un circulo completo. 
Su maniobranan, 
mentiranan y actitud 
arogante a haci'e perde tur 
credibilidad! E realidad 

ta cu AVP y Accion 21 a 
huramenta amor y fieldad 
te ora morto separa nan! 
Aruba lo por sobrebibi 
un aliansa asina den 
gobierno? 


Si pueblo desea mas 
informacion di e articulo 
aki, contact mi na tel: 
528-4639 of email mi 
na: marco.berlis@ 
parlamento.aw / Bo 
parlamentario y sirbidor 
di pueblo na bo ordo 
semper! 

Horoscop pa dia 16 di mei 
2024 


Feliz y productivo 
diahuebs. Awe Solo di 
Pueblo ta presenta bo 
horoscop pa dia 16 di mei, 
2024. 


Aries 

Bo hendenan tin mester 
di bo.Nan lo pidi bo 
placa y bo no lo tin mas 
remedio cu presta nan. 
Si nan permiti bo, pidi 
un permiso sin salario. 
Excelente momento pa 
pone bo curpa up to date. 
Number di suerte: 76, 63, 
6. 


Tauro 

Lo bo conoce un hende 
cu tin hopi pa siña bo. Lo 
bay tin gasto di loke bo ta 
spera. Resolve e conflicto 
kens ey cu un compañero 
di trabao. Lo bo tin e 
stoma sensibel, cuidao 


Fi a Ee m 


cu conoflok. Number di 
suerte: 83, 54, 3. 


Geminis 

No lo surgi nada serio 
encuanto sentimento. No 
fia di otro y maneha bo 
inversionnan. Esforsa 
y siña, no anda den bo 
trabao normal. Problema 
intestinal di poco 
importancia. Number di 
suerte: 28, 75, 2. 


Cancer 

Bo ansha diindependencia 
ta incompatibel cu amor. 
Gasto imprescindibel y 
reserva pa mas despues. 
Bo opinionnan lo ta 
bon ricibi na bo trabao. 
Practica algun deporte 
lo mantene bo relaha. 
Number di suerte: 85, 87, 
a, 


Leo 
No sinti nostalgia di e 
relacionnan anterior. Bo 


Paardenbaaistraat 10, Oranjestad, Aruba Tel.: (297) 525 - 7555 

situacion economico ta 
prospero. E dia laboral lo 
bin ta marca pa enseñansa. 
Cana un ora tur dia, e lo 
alivia bo calambernan. 
Number di suerte: 14, 52, 


3. 


Virgo 

Probecha e sosten di e 
astronan pa conoce hende. 
Posibilidad pa ricibi un 
herencia familiar. Ningun 
problema na trabao, pero 
insisti cu bo proyectonan. 
Cuida bo lomba, vigila 
bo postura ora di sinta. 
Number di suerte: 29, 26, 
8. 


Libra 

Purba un acercamento; 
bo pareha ta deseando 
esey. Lubida di inverti. Bo 
capacidad di organisacion 
lo ta hopi util den e trabao. 
Desordo hormonal lo ta 
causa pa stress. Number 
di suerte: 57, 87, 2. 


Scorpio 

Bo pareha ta hopi 
gestressed y no lo tin 
tempo pa nada. Sin 
ripara lo bo bay hinca 
bo mes den un inversion 
importante. Sea practico, 
di lo contrario bo lo por cu 
e trabao. Bo ta den top di 
bo energia, bo por kim'e 
bailando; disfruta di dje. 
Number di suerte: 37, 75, 


Sagitario 

Riba bo pareha, 
percura pa kibra cu e 
desconfiansa. Cuida e 
tendencia compulsivo ey 
di gasta. Bo no mester 
drenta den conflicto cu bo 
superiornan. Percura pa 
no trasnocha demasiado. 
Number di suerte: 77, 15, 


3. 


Capricornio 
Tabon pataindependiente, 
pero laga nan stima 


bo. Mehoracion den bo 
cuentanan di banco. Nan 
lo ofrece bo un posicion 
di mayor responsabilidad. 
Solo y e contacto cu 
naturalesa lo beneficia bo 
salud. Number di suerte: 


47, 42, 4. 


Acuario 

Stabilidad a yega cu e 
persona stima. E gastonan 
extra aki ta destabilisa 
bo, pronto e lo pasa. 
Midi bon bo palabranan 
den entrevista di trabao. 
Aleha di preocupacion y 
haci deporte. Number di 
suerte: 63, 21, 4. 


Piscis 

Bo atractivo lo derota 
cualkier rival den 
amor. Comproba bo 
posibilidadnan prome 
cu acepta pago. Bo por 
logra tur loke bo propone 
den bo trabao. Iritacion 
di garganta pa exceso di 
bebida friu. Number di 


suerte: 46, 71, 9. 

ORANJESTAD — Diamars 
atardi, Director Ehecutivo 
di IMF (Fondo Monetario 
Internacional) a duna un 


presentacion interesante 
na Banco Central di 
Aruba. 


Prome Minister Evelyn Wever-Croes: 


DIRECTOR EHECUTIVO DI IMF A DUNA PRESENTACION 
NA BANCO CENTRAL DI ARUBA 


Durante e presentacion, 
señor Hilbers a indica 
cu e evaluacionnan cu 
IMF ta haci pa Aruba 
ta di gran importancia 
y œe  resultadonan ta 
sumamente positivo. 


Tambe el a subraya riba 
e areanan unda Aruba 
por pone mas atencion. 
Un ta e diversificacion 
di e economia di Aruba y 
e otro ta e riesgonan di e 
cambio climatico. Señor 


Hilbers a remarca cu e 


tema financiero di un pais 
no ta solamente e placa 
pero e por ta hopi mas cu 
esey. 

Senor Hilbers, riba e 
mesun dia aki den oranan 
di mainta, a reuni cu 
Ministerraad unda el a 
duna e vision di IMF pa 
cu e desaroyo di Aruba. 
Durante e encuentro cu 
e mandatarionan señor 
Hilbers a duna palabranan 


di elogio na Gabinete 
Wever-Croes y a indica 
cu Aruba tin un desaroyo 
positivo y impresionante. 

“Tawata un presentacion 
hopi interesante. Mi 
ta gradici y felicita 
Banco Central di Aruba 
pa organisa esaki. Pa 
Gobierno, semper ta bon 
pa haya bon noticia riba e 
resultadonan di e maneho 
cu nos ta hibando”, Prome 
Minister a expresa. 


UNIDADNAN K9 A BAY TE SANTA LUCIA PA 
DETENE SOSPECHOSO BUSCA PA HUSTICIA 


Diamars atardi 2 
unidadnan di Kg a bay 
Santa Lucia pa asina 
logra wak si ta topa un 
sospechoso cu ta ser busca 
pa husticia. Unabes cu a 


i | DN 


ROSE 


LIBREMENTE 


capture a pone na vloer 
y asina a boei e y a pidi e 
vehiculo di transporte pa 
asina hib'e warda di Shaba 
pa mas investigacion y 
interogacion. 

RECHTER JOLIEN SCHUKKING BEZOEKT DE 


Afgelopen week heeft 
mevrouw mr. Jolien 
Schukking, rechter 
namens het Koninkrijk bij 
het 

Europese Hof voor rechten 
van de mens (EHRM) 
haar werkbezoek aan de 
Caribische (ei)landen 

van het Koninkrijk 
voortgezet. 

Deze keer werd een bezoek 
gebracht aan alle drie 
Benedenwindse eilanden. 


Op zowel Aruba 
als Curacao heeft zij 
gesproken met de 


Gouverneur en de Minister 
President van de 
respectievelijke landen. 
In Aruba is ook een 
bezoek gebracht aan de 
Univeristeit. Op Curaçao 
heeft zij ook gesproken 
met de Ombudsman en is 
een bezoek gebracht aan 
de SDKK 

gevangenis. Op Bonaire 


heeft zij gesproken met de 
waarnemend gezaghebber, 
de waarnemend 
Rijksvertegenwoordiger 
en is ook een bezoek 
gebracht aan de JICN 
gevangenis. 

Op alle drie eilanden was 
er ook gelegenheid om van 
gedachten te wisselen met 
de rechters, de 

officieren van justitie en 
vertegenwoordigers van 
de respectievelijke Orde 
van Advocaten van 

de eilanden over de 
werkwijze en procedures 
bij het EHRM. 

mr. Schukking werd 
gedurende haar bezoeken 
steeds begeleid door 
collega’s van het 
Gemeenschappelijk Hof 
van Justitie. 

Bij afsluiting van haar 
bezoek aan het Caribisch 
deel van het Koninkrijk 
deelde mr. Schukking 


BENEDENWINDSE EILANDEN 


nog het volgende mee:”(...) 
Ik hoop dat ik de connectie 
heb kunnen versterken en 
het belang 

van beschermen van de 
menselijke waardigheid 
over heb kunnen brengen. 
Vol indrukken en 

ideeën ga ik straks terug 
naar Europa, met nog 
weer een stukje Dutch 
Caribbean erbij in mijn 
hart. Masha, masha danki. 


lalo 

BO TA SUFRI DI MIGRAINE? 
ALGUN CAUSA Y CON PA 
PREVENI ESAKI 


Migraine 


Headaches 


Migraine ta un tipo 
di dolor di cabes 
recurente y debilitante 
cu ta afecta miyones di 
hende rond mundo. E 
ta caracterisa pa dolor 
pulsante, generalmente 
na un banda di cabes, 
pero por ta na tur dos 
banda. Ademas di dolor 
di cabes, migraine por 
ta acompaña pa otro 
sintomanan, manera 
nausea, sacamento, 
sensitividad na luz, 
sensitividad na zonido 
i, den algun caso, 
aura, cu ta sintomanan 
neurologico cu ta bini 
prome cu dolor di cabes. 


Ecausaexactodimigraine 
no ta completamente 
comprendibel, pero ta 
kere cu nan ta envolvi un 
combinacion di factornan 
genetico y ambiental. Tin 
cierto desencadenante 
cu ta conoci cu por 
desencadena atake di 
migraine den algun 
persona, manera 


stress, cambionan 
den e patronchinan di 
soño, dieta, cambionan 
hormonal den hende 
muhe, estimulonan 
sincuria manera luznan 
briyante of zonido fuerte, 
entre otro. 


Tratamento di migraine 
por encera medidanan 
pa alivia dolor y preveni 
atake, ytambecambionan 
den estilo di bida y 
identificacion y evitacion 
die detonantenan conoci. 
Remedi pa migraine 
por inclui analgesico di 
benta liber, ibuprofen of 
paracetamol, medidanan 
specifico pa migraine 
manera triptofano den 
algun caso, medidanan 
preventivo cu ta wordo 
tuma regularmente pa 
reduci e frecuencia y 
gravedad di e atake. 


Migraine por ta un 
malesa debilitante cu ta 
afecta significativamente 
e calidad di bida di 


esunnan cu ta sufri di dje, 
pero cu un tratamento 
adecua y identificacion di 
strategianan di maneho 
efectivo, hopi hende por 
haya alivio y hiba un 
bida mas normal. Si bo 
ta experencia migraine 
frecuente of grave, ta 
importante pa papia cu 
un dokter pa haya un 
diagnostico adecua y 
un plan di tratamento 
personalisa 


Aki ta sigui algun aspecto 
adicional pa considera: 


Tiponan di migraine: tin 
diferentetipodimigraine, 
siendo e mas comun 
e migraine sin aura. 
Sinembargo, tin hende 
ta experencia migraine 
cu aura, caracterisa 
pa sintomanan visual, 
sincuria of di papia cu 
ta tuma luga prome cu 
dolor di cabes. Otro tipo 
menos comun ta inclui 
migraine abdominal, 
migraine hemiplegico 


y migraine vestibular, 
entre otro. 


Factornan di 
desencadenate 
Mientras cu e 


desencadenante ta varia 
di un persona pa otro, 
algun factor comun ta 
inclui stress, cambionan 
den e patronan di soño, 
cierto cuminda y bebida 
(como alcohol, chuculati, 


keshi bieu of aditivo 
alimentario), cambionan 
hormonal den hende 
muhe, factornan 


ambiental manera clima 
y estimulonan sincuria 
intenso manera luz 
briyante of zonido fuerte. 


Impacto riba bida diario: 
migraine por tin un 
impacto significativo riba 
bida diario di esunnan cu 
ta sufri di dje. Atakenan 
di migraine por tin efecto 
di incapacidad y ta haci 
actividadnan normal 
manera traha, studia of 


socialisa dificil. Ademas, 
e necesidad pa sosega 
durante un atake por 
causa interupcion den 
rutina di tur dia i afecta 
relacionnan personal y 
laboral. 


Tratamento preventivo: 
Ademas di e medidanan 
pa alivia dolor durante 
atake di migraine, algun 
persona por beneficia di 
medidanan preventivo 
cu ta wordo tuma 
regularmente pa reduci 
e frecuencia i gravedad 
di e atake. E por inclui 
entre otro medidanan 
manera beta-blocker, 
antidepresivonan 
triciclico, antiepileptiko 
i antagonista di calcium. 
Tratamento preventivo 
ta wordo recomenda 
pa personanan cu ta 
experencia atake di 
migraine frecuente 
of grave cu ta afecta 
nan calidad di bida 
significativamente. 


“No jorami, pero cordami manera con semper mi 

tabata. No biba rabia, bida ta cortico, al contrario, 

celebra bida sanamente mas cu bo por y tur dia” — 
(via FB) 


Canta contento pa Señor, henter mundo; sirbi Señor 
cu alegría, acerc'E cu cantica di fiesta. Reconoce cu 
Señor ta Dios, t'E a crea nos y nos ta di djeE; nos ta 
su pueblo, e carnenan cu E ta cuida. 
Salmo: 100 


Cu inmenso tristeza na nos curason, pero conforme 
cu boluntad di Dios, y pa tur cos cu e la haci y 
significa pa nos, nos ta participa fayecimento di: 


Olivia Virginia Jacinta Figaroa 
*13 — 09 - 1957 - t15 — 05 — 2024 


Fecha di condolencia y despedida lo wordo anuncia 
despues. 


